16 juli 2015 08:00 | Jasper Bakker | 17
Dit artikel is afkomstig van Computable.nl (https://www.computable.nl/artikel/5431139). © Jaarbeurs IT Media. Boek: Dierehotel-omnibus | Maroela Media
Goeie nuus vir jong diereliefhebbers: Die gewilde Dierehotel-reeks is nou vir die eerste keer in ŉ omnibus beskikbaar! Troeteldiereliefhebbers is versot op die tweeling Liela en Dirkie se avonture in die Dierehotel!
In elke boek maak ŉ nuwe vierpotige of geveerde kuiergas sy opwagting in die hotel – en dit sorg vir hope opwinding! ŉ Prettige, snaakse reeks vol oulike troeteldiere en lawwe avonture!
LAPA het hierdie boeke eers individueel uitgegee, maar die aanvraag daarna was so groot, dat hierdie omnibus saamgestel is om die prys af te bring.
Die drie stories wat nou saam verskyn is:
Die tweeling Liela en Dirkie kan nie glo hulle gaan in hulle tante se hotel bly nie. Die hotel lyk nou wel oud en afgeleef – maar daar wag sommer hope verrassings op hulle! Die hotel is vol ou kamers en daar is ŉ daktuin en selfs ŉ hysbak. Daar is ook een groot probleem – daar is geen gaste nie.
2: ŉ Groot verrassing
Die volgende kuiergas by die Dierehotel is ŉ gestreepte grys kat genaamd Matilda. Maar Liela en Dirkie is bekommerd, want Matilda wil glad nie speel nie – sy wil net die heeltyd wegkruip en slaap! Wat op dees aarde is fout met haar?
Almal is verras om te sien hoe fluks die Dierehotel deesdae sake doen! Liela en Dirkie het hope troeteldiere om op te pas – katte, honde, konyne, marmotte en voëls. Maar toe ŉ afgetrede polisiehond genaamd Watson kom inloer, snuffel hy allerlei moeilikheid uit. Kan Liela en Dirkie met sy hulp die Dierehotel se heel eerste geheimsinnige raaisel oplos?
Dit klink nou na ‘n verkoulike boek – ek is bietjei uit pas met kinder/jeuglektuur. My kind is volwasse en ek het geen kleinkinders. Maar ek gaan koop, ek sal IEMAND kry vir wie dit ‘n lekker kerspresent sal wees! Anders lees ek dit self – ek geniet dan nou nog al die Knikkie (uit die kinders se kleintyd!) boeke as ek kaste regpak!